cyanic-selkie/wikianc huggingface dataset:
Shelley Winters
Winters var åpen, livlig, temperamentsfull og politisk aktiv. Hun har vunnet Oscar to ganger, ved siden av at hun ble nominert for beste kvinnelige birolle for rollen i Poseidon-katastrofen. Vant i 1973 en Golden Globe for sin rolle i katastrofefilmen S.O.S. Poseidon.
Oscars og nominasjoner
Shelley Winters stjerne på Hollywood Walk of Fame er plassert ved 1750 Vine Street.
Irina Jegorova
Irina Nikolaevna Jegorova russisk: Ирина Николаевна Егорова (født 8. april 1940 i Moskva) var en sovjetisk skøyteløper som deltok i de olympiske vinterleker 1964 i Innsbruck og 1968 i Grenoble.
Jegorova vant to olympiske sølvmedaljer under vinter-OL 1964 i Innsbruck. Hun kom på andreplass på de to korteste distansene, 500- og 1,000 meter, skøyter bak sin lagvenninne Lidija Skoblikova.
Tatjana Sidorova
Tatjana Aleksandrovna Sidorova (russisk: Татьяна Александровна Сидорова; født 25. juli 1936 i Tsjeljabinsk) er en tidligere sovjetisk skøyteløper som deltok i de olympiske vinterleker i 1964 i Innsbruck og 1968 i Grenoble.
Långflon
Långflon er et tettsted i kommunen Torsby, i nordre Värmland. Det er et populært grensehandelsområde langs Klaraälven.
Gluon
Gluon er den kraftbærende partikkelen i teorien om fargekraft, kjent som kvantkromodynamikken. Gluonene binder sammen kvarker til hadroner, som protoner, nøytroner og π-meson. Gluonet er elektrisk nøytralt, har spinn 1 og er masseløst.
I kvantkromodynamikken vekselvirker kvarker ved å sende ut og absorbere gluoner. All sterk vekselvirke skjer mellom partikler med en type av lading som kalles fargeladning, som beskrevet av den ikke-abelske gruppen SU(3). Det finnes åtte ulike ladningstilstander for et gluon.
Siden et gluon selv har fargeladning betyr det at de kan vekselvirke med hverandre. Dette fører til fenomen som asymptotisk frihet og fargeinnslutning.
Gluonet ble første gang påvist i 1979 ved et eksperiment i den tyske akseleratoren PETRA i Hamburg. Eksperimentet var en såkalt tre-jet-hendelse, der en kollisjon av et elektron og et positron skapte en kvark, en antikvark og et gluon.
Sampford Courtenay
Sampford Courtenay er en landsby og verdslig sogn i West Devon, og har i dag en befolkning på 509 innbyggere (2001).
Kirken for sankt Andreas, Church of St Andrew, er hovedsakelig bygget i granitt, og har et elegant tårn.
Landsbyen har jernbaneforbindelse ved den nærliggende jernbanestasjonen ved Belstone Corner. Denne fungerer som et stoppested for Dartmoor Railway mellom Okehampton og Exeter i helgene sommerstid.
Historie
Sampford Courtenay er mest kjent for å være stedet hvor Bønnebokopprøret først begynte i 1549, og hvor opprørerne hadde sin siste skanse. Bakgrunnen var at tudortidens England forsøkte å fjerne seg fra det katolske, og blant annet ble liturgiske tekster på latin fjernet og erstattet av Book of Common Prayer («Den allmenne bønneboken») på engelsk. Særlig i Devon og Cornwall møtte dette stor motstand, til tross for at folk flest ikke forsto latin. I Sampford Courtenay tvang menigheten presten til å bruke den gamle boken. Lovens menn kom til den neste gudstjenesten for å sørge for at den nye ble brukt, folk hadde drukket sider og under håndgemeng under gudstjenesten ble den respekterte William Hellyons drept av et skudd da han forsøkte å ro ned lokalbefolkningen. Opphisset av mordet, ropte de at de skulle marsjere til London for å fortelle kongen hva de mente. Etter hvert fikk myndighetene samlet utenlandske leiesoldater som slo ned opprøret. Rundt 4000 mennesker skal dødd som følge av det.
Kultur
Sampford Courtenay er det området som forfatteren M.R. James (1862–1936) hadde i tankene for sin spøkelsesfortelling «Martin's Close», den sjette fortellingen i More Ghost Stories som ble utgitt i 1911. Vertshuset New Inn som opptrer i denne fortellingen er et faktisk sted og er i dag en vernet bygning i klasse II, opprinnelig bygget en gang på 1500-tallet.
Magnus Jonsson
Magnus Jonsson (født 4. april 1982 i Sollefteå er en svensk tidligere skiskytter som har tatt verdenscuppoeng. Hans beste plassering individuelt er en 21.-plass i sprint fra 15. desember 2007. Jonsson deltok for Sverige under Vinter-OL 2010 i Vancouver.
Tyrilistiftelsen
Tyrilistiftelsen er en norsk ideell stiftelse som tilbyr hjelp til ungdom og voksne med rusmiddelavhengighet. Sentralt i denne stiftelsen er Tyrilikollektivet som fikk mye medieomtale på 1990-tallet.
Historie
Tyrili startet opp i 1980 som et alternativ og tillegg til eksisterende rusbehandling i Norge. Det startet opp på initiativ fra Sentralrådet for narkotikaproblemer og Sosialdepartementet ble Tyrilistiftelsen opprettet. Starten var Tyrilikollektivet i Mesnali utenfor Lillehammer, der det flyttet inn sju voksne, ett barn og seks rusmiddelavhengige i 1980. Ekteparet Ulf Jansen og Randi Dalsaune er Tyrilis grunnleggere, og Ulf Jansen har vært stiftelsens leder siden.
Bård Folke Fredriksen
Bård Folke Fredriksen (født 26. august 1967 i Oslo) er en norsk politiker (H). De siste årene frem til stortingsvalget 2021 var han statssekretær i Kulturdepartementet.
Tyrilistiftelsen
Geografi
I dag er Tyrili organisert med seks behandlingsenheter, samt behandlingsteam i Oslo og Bredtveit fengsel (Stifinner`n). Behandlingsenhetene befinner seg i Trondheim (Tyrili Høvringen), Folldal (Frankmotunet), Lillehammer (Tyrilisenteret, herunder Tyrilihaugen), Oslo (Tyrili Arena på Tøyen og Tyrili Kampen på Kampen) og Skien (Tyrili Sør). Tyrili har også en egen forskningsenhet (Tyrili FoU).
Dunc Gray
Edgar Laurence «Dunc» Gray (født 17. juli 1906, død 30. august 1996) var en australsk syklist som deltok i de olympiske leker 1928 i Amsterdam og 1932 i Los Angeles.
Bård Folke Fredriksen
Politisk arbeid
Fredriksen begynte sitt politiske arbeid i Norges Gymnasiastsamband og Berg Unge Høyre da han var elev på videregående skole. Han var leder i Oslo Unge Høyre 1990–1991, leder i Sagene-Torshov Høyre, leder i kommunens 17. mai-komité i 1994 og ansatt som politisk sekretær i Unge Høyres Landsforbund tidlig i 1990-årene.
Tyrilistiftelsen
Behandling
Tyrili behandler pasienter med alvorlig rusmiddelavhengighet. Noen av pasientene får LAR-behandling. Tyrili har faste avtaler med regionale helseforetak, Barne-, ungdoms- og familiedirektoratet og Oslo kommune, og tilbyr individuell og gruppebasert behandling. Målet er at pasientene skal få mulighet til å oppnå økt mestring på ulike livsområder, slik at rusmidler og kriminalitet ikke får styre hverdagen. Tyrili tilbyr et helhetlig behandlingsforløp der pasientene gradvis får nye utfordringer. Pasientene jobber med områder knyttet til avhengighetsproblematikk, psykisk og fysisk helse, samt sosiale ferdigheter. Samarbeidet med andre instanser i kommune og spesialisthelsetjeneste er helt sentralt. Det er fellesskapet som er grunnstammen i Tyrili og troen på at menneskelig vekst og utvikling blant annet skjer i fellesskap med andre. Tyrili-kulturen bygger på en humanistisk tradisjon med et positivt menneskesyn og en grunnleggende tro på forandring. Fellesskapet setter rammen for trygghet, ærlighet og avstand til rus og kriminalitet. Hverdagen blir en treningsarena for å prøve ut ny kunnskap og å forholde seg til menneskene rundt seg. Det innebærer å håndtere nærhet, motstand, samarbeid og å få og gi tilbakemeldinger. For å oppnå målene sine om bedret livsmestring må pasientene også lære seg sosiale ferdigheter og få tro på egne evner, ferdigheter og muligheter.
Dunc Gray
Gray ble olympisk mester i sykling under Sommer-OL 1932 i Los Angeles. Han vant 1000 meter tempo foran Jacobus van Egmond fra Nederland.
Vitrektomi
Vitrektomi er et kirurgisk inngrep i pasientens øye der man helt eller delvis fjerner glasslegemet inne i øyet. Anterior vitrektomi omfatter å fjerne små områder av glasslegemet fra de fremre strukturer i øyet – ofte fordi disse er sammenfiltret i en intraokulær linse eller andre strukturer. Pars plana vitrektomi er en generell beskrivelse av en gruppe av operasjoner utført dypere inn i øyet. Alle innebærer å fjerne hele eller deler av glasslegemet.
Tyrilistiftelsen
Organisering
Tyrilistiftelsen er en ideell, privat stiftelse underlagt Lov om stiftelser (LOV 2001). I en ideell organisasjon har ingen private eierinteresser. Stiftelsesstyret er sammensatt av medlemmer fra privat og offentlig virksomhet i tillegg til ansatte fra Tyrili. Styret gir føringer for de store linjene når det gjelder utviklingen av stiftelsen og er ansvarlig for stiftelsens drift og kapitalforvaltning. Stiftelsen har en enhetsleder og to nestledere. Hver av de seks enhetene har egen enhetsledelse som har faglig, administrativt og økonomisk ansvar for sin enhet.
I media
Tyrilistiftelsens ledelse har vært en markant stemme i debatten om norsk rusmiddelpolitikk. Mange publikasjoner og flere bøker om og med Tyrili er gitt ut. Det er for mange blitt kjent gjennom dokumentarfilmene For harde livet (1989) og Store gutter gråter ikke (1995) av regissør Sigve Endresen (Motlys), som begge ble store suksesser på norske kinoer.
På 30-årsjubileet for stiftelsens grunnlegging fikk stiftelsesleder Ulf Jansen Kongens fortjenstmedalje i sølv for sitt arbeid for rusmiddelavhengige.
Dunc Gray
Fire år tidligere, under Sommer-OL 1928 i Amsterdam. kom han på tredjeplass på 1000 meter temporitt bak danske Willy Hansen og Gerard van Drakestein fra Nederland.
Matthias Pei Shangde
Matthias Pei Shangde (født 1918 i Kina, død 24. desember 2001) var katolsk undergrunnsbiskop for Beijing i Folkerepublikken Kina.
Pei Shangde kom fra en katolsk familie. Han trådte som 13-åring inn i seminaret til den kinesiske kongregasjonen «Herrens disipler», som var blitt grunnlagt av den apostoliske delegat i Kina, erkebiskop Celso Costantini.
Han ble presteviet 30. mai 1948. I 1950 sendte kommunistene ham til manuelt atbeid i Beijing Zhiyaochang medisinske fabrikk. Under kulturrevolusjonen ble han dømt til ti års reform ved arbeid. Han ble løslatt i 1980. I 1989 ble han hemmelig ordinert til biskop av Beijing.
Bård Folke Fredriksen
Politisk arbeid
Siden 1992 har Fredriksen vært medlem av Oslo bystyre. Han var medlem av kultur og utdanningskomiteen i bystyret 1992–1995, nestleder i bystyregruppen 1995–1999 og leder i finanskomiteen 1995–1999. Som 3. vararepresentant til Stortinget 1993–1997 møtte han i fire dager. Fredriksen var byråd for kultur og utdanning 1999–2000 og byråd for eldre og bydelene 2000–2001. I 2001 gikk han tilbake til bystyret som Høyres gruppeleder og leder i finanskomiteen. Fredriksen ledet Oslo Høyres programkomité foran valget i 2003. Han var byråd for byutvikling fra 2009 til 2015 i byrådet Røsland. Han var statssekretær for daværende kulturminister Linda Hofstad Helleland i regjeringen Solberg fra januar 2016 til januar 2018. Fra 2018 er han leder av politisk avdeling i Høyres sekretariat på Stortinget.
CHC
CHC kan vise til:
Matthias Pei Shangde
Da Shangde døde hadde han vært i husarrest siden april 2001. Politiet beordret at hans begravelse skulle holde lav profil, med deltakelse kun fra landsbyen der han hadde bodd.
Dry low emission
Dry Low Emission (forkortes DLE) er en teknologi som reduserer utslipp av NOx ved produksjon av elektrisitet med gassturbiner.
Hvor mye NOx som produseres ved forbrenning er sterkt avhengig av temperatur og reduksjon av brenntemperaturen reduserer NOx-utslippene. Gassturbiner med DLE-teknologi ble utviklet for å oppnå lave utslipp uten å bruke vann eller damp til å senke brenntemperaturen (Wet Low Emmission (WLE) teknologi). WLE-teknologi stiller strenge krav til rensing av store mengder vann, er tungt og plasskrevende og kan være vanskelig å installere offshore. En DLE-turbin bruker forhåndsblandet brennstoff og ligner på en SAC-turbin, men er bygget opp etter andre prinsipper. En DLE-turbin er mer plasskrevende enn en SAC-turbin og kan ved bytte av turbin ikke kobles direkte til eksisterende prosessutstyr uten betydelige endringer i plasseringen av dette utstyret. I stedet for én konsentrisk ring er det to eller tre ringer med forhåndsmiksere avhengig av type turbin. DLE-teknologien krever et avansert kontroll- og styringsystem av et stort antall brennstoffdyser. DLE fører til lave NOx-utslipp ved at prosessen kjøres under lavt brensel- og luftforhold, temperaturen senkes og antenning skjer ved en lavere temperatur.
Bakgrunn for teknologien
Økt miljøfokus førte til at forskning på nye og bedre gassturbiner med vann-/dampinjeksjon skjøt fart på midten av 1970-tallet. Den beste teknologien kunne i 1980 redusere NOx-utslippene til 42 ppm og det ble senere forbedret til 25 ppm. I 1990-årene ble amoniakkinjeksjon og katalysatorer utprøvd og sent på 1980-tallet begynte turbinprodusentene å utvikle «Dry Low Emission-teknology» (DLE) for å komme utenom den teknologien som krevde vann- eller dampinjeksjon. I løpet av tiåret etter på ble DLE-teknologien utviklet og installert mange steder og førte til reduksjon i NOx-utslippene under 25ppm. DLE-turbinene har problemer med å oppnå lavere NOx-utslipp enn 9 ppm. For å oppnå reduksjonen fra 25 ppm til 9 ppm kreves det at 6 prosent mer luft må passere gjennom forblanderen. Nyere generasjoner DLE-brennere har en ekstra injeksjonsdyse som fører til at det kan oppnås bedre kontroll. Tilleggssystemer som ”Selective Catalytic Reduction” (SCR) er nødvendige for å oppnå utslipp under 2,5 ppm. Til sammenligning kan teknologier som bruker vann eller vanndamp (Wet Low Emmission (WLE) ) for å senke til å senke temperaturen i brennkammeret oppnå tilnærmet samme nivå NOx i avgassen (25 – 42 ppm).
Bruk av DLE-teknologi i verden
Dette er ikke en komplett oversikt, men eksempler på hvor og når DLE-teknologi er tatt i bruk eller var planlagt tatt i bruk. DLE-turbiner ble introdusert på norsk sokkel i 1998. Alle gassturbiner som er installert på norsk sokkel etter 2000 og som kun bruker gass som brennstoff er DLE-turbiner. Anlegget på Kårstø var planlagt med DLE-teknologi. DLE-teknologi brukes av Statoil ASA, Hammerfest LNG. Stortinget har godgjent at Gina Krog-plattformen ikke installeres med DLE-teknologi på grunn av at hele Utsirahøyden skal få tilførsel av elektrisk strøm fra land.
30. april 2012 åpnet et gasskraftverk med DLE-teknologi i Waldhus i Bayern i Tyskland.
Vicente Fox
Vicente Fox Quesada (født 2. juli 1942) var Mexicos president fra den 1. desember 2000 til den 30. november 2006. Han representerte det kristeligdemokratiske Partido Acción Nacional (PAN).
Dry low emission
Bruk av DLE-teknologi i verden
I Alberta i Canada planla i 2003 bruk av DLE-teknologi i elektrisitetsforsyningen.
Vicente Fox
Vicente Fox ble valgt i 2000 for en seksårig periode. Han hadde tidligere en toppjobb i Coca-Cola.
Dry low emission
Bruk av DLE-teknologi i verden
DLE planlegges brukt i Australia. Malampalay feltet i Filippinene ble tildelt i august 1998, konstruksjon av toppdekket til plattformen ble påbegynt i juni 1999 og ble montert 28. mars 2001. Toppdekket var utstyrt med verdens første installering av RB211 med DLE-teknologi.
Talamus
Talamus eller thalamus er en subkortikalt beliggende struktur i hjernen. Strukturen ligger i diencephalon i bakre (posterior) del av forhjernen og består av ca. 22 kjerner. Talamus er involvert i bearbeiding av sanseinntrykk og styrer sensorisk integrering (syn og hørsel – NB! Ikke lukt). Mottar for eksempel synsinntrykk (corpus geniculatum laterale) og auditive inntrykk (corpus geniculatum mediale). Projiserer fibre til cortex cerebri.
Dry low emission
Teknisk beskrivelse
Konvensjonelle turbiner har inne i brennkammeret en enkel ring med brennstoffdyser. Mengde brennstoff varierer med lasten som er påført turbinen. En DLE turbin er utstyrt med 3 ringer med brennstoffdyser. Ring A, B og Ring C. Ring A er minst og ring C er størst. Ring B er i midten og er alltid tent under drift av turbinen. For å få en optimal blanding av luft og brennstoff igjennom hele lastområdet til turbinen blir først ring B brukt og videre A og B, B og C og til slutt ABC. Mengde brennstoff kan optimaliseres for hver av last modusene B, AB, BC og ABC. For å sikre seg at en finne riktig mengde brennstoff i hver modus blir det koblet til utstyr for å måle NOx og Co i eksosen. Brennstoffparametere blir lagret i turbinens kontrollsystem for hver av lastmodusene B, AB, BC og ABC. Måleutstyret for eksosmåling blir kun brukt under første igangkjøring og senere koblet ned.
Rome: Total War
Rome: Total War (ofte forkortet til RTW eller Rome) er et strategispill, som lar spilleren utkjempe historiske fiktive kamper i fra mot slutten av Den romerske republikk og begynnelsen av Det romerske keiserriket (270 f.kr. – 14). Spillet er utviklet av The Creative Assembly og ble utgitt 22. september 2004.
Handling
Opprinnelig får spilleren kommandoen over en av tre romerske familier i de senere årene av den romerske republikk: Julii, Brutii eller Scipii. Etter hvert kan spilleren også spille som andre fraksjoner i verden, ved enten å erobre dem individuelt eller ved å oppnå kampanjens formål. Det endelige målet med kampanjen er å bli utnevnt til keiser ved å erobre femti provinser, inkludert Roma selv. Nye byer erobres ved å enten trene opp soldater i byer som allerede er under spillerens kontroll, og deretter bruke disse soldatene til å beleire fiendens byer - eller ved å bestikke fiendtlige byer til å bytte side. Velstyrte byer kan gi den fraksjonen som kontrollerer dem verdifulle inntekter. Men dårlig administrerte byer kan koste spilleren mye penger på grunn av vedlikehold. Hvis et område opplever alt for store problemer, kan byen gjøre opprør.
Hver fraksjon starter med et sett med familie-medlemmer. Lederen for familien er fraksjonens leder. Enhver mann over 16 år kan utpekes som den nåværende lederens arving. Spioner kan brukes til å samle etterretning om sammensetningen av hærer, infiltrere utenlandske byer, eller tjene en rolle i spillerens egne byer. Når de beleirer et fiendtlig område, har spioner som er stasjonert i byen en sjanse til å åpne portene. I tillegg kan agenter eller snikmordere begå sabotasje, eller andre aksjoner, i forskjellige bosetninger. Diplomater kan tilby en rekke diplomatiske avtaler for å endre fraksjoner og allianser, eller innføre handelsrettigheter.
Bury (distrikt)
Bury er et administrativt distrikt i Stor-Manchester, England. Det har status som metropolitan borough, og er dermed de facto en enhetlig myndighet. Administrasjonssenteret er den største byen i distriktet, Bury, som det også har navn etter.
Det ble opprettet 1. april 1974, da Bury ble slått sammen med Prestwich, Radcliffe, Tottington, Whitefield og deler av Ramsbottom. Distriktet dekker et areal på 99,48 km² og hadde 185 060 innbyggere i 2011.
Marie Louise av Schleswig-Holstein
Marie Louise av Schleswig-Holstein (Franziska Josepha Louise Augusta Marie Christina Helena; tidligere prinsesse Marie Louise av Schleswig-Holstein; født 12. august 1872, død 8. desember 1956) var et medlem av den britiske kongefamilien. Hennes mormor var dronning Victoria.
Hun giftet seg i St. George's Chapel i Windsor Castle den 6. juli 1891 med prins Aribert av Anhalt (1864–1933). Etter at det raskt ble oppdaget at hennes ektemann var homoseksuell, ble ekteskapet både ulykkelig og uholdbart for hennes del. Prinsesse Marie Louise dro omsider til Canada, og da hennes mormor, dronning Victoria, fikk vite om årsaken til flukten, sendte hun Marie Louise hjem til foreldrene og fikk ordnet en skilsmisse med umiddelbar virkning i år 1900.
Glasslegeme
Glasslegemet er den klare vannaktige oppløsningen som fyller området mellom linsen og netthinnen i øyet hos virveldyr.
Sammensetning
Oppløsningen består av 99 % vann, men har en viskositet to til fire ganger høyere enn vann. Resten av oppløsningen består av salter, sukker, fagocytter og et nettverk av kollagene fibre.
Liste over byer i Guinea-Bissau
Dette er en liste over byer i Guinea-Bissau.
I tabellen er byer med mer enn 1 000 innbyggere tatt med. Antallet ved folketellingen 16. april 1979 samt et beregnet folketall 1. januar 2005 er oppgitt. Folketallet omfatter byene uten forsteder. Tabellen er sortert etter folketall i 2005. Med unntak av Bissau er regionene byene ligger i oppgitt.
Danis Tanović
Danis Tanović (født 20. februar 1969) er en bosnisk filmregissør og manusforfatter. Han har både bosnisk og belgisk statsborgerskap, og bor i Paris i Frankrike. Han er mest kjent for å ha laget filmen Ingenmannsland som omhandler Bosnia-krigen (1992–1995).
Berkeley Sound
Berkeley Sound (fransk: Baye Accaron, spansk: Bahia de la Annunciación ) er en bukt på norøstkysten av Øst-Falkland i øygruppen Falklandsøyene. Bukten er om lag 25 km lang og 6 km bred og inneholder flere mindre viker og øyer.
De første forsøkene på kolonisering av øyene ble foretatt av franskmenn ved Port Louis innerst i Berkeley Sound på 1760-tallet.
Bukten benyttes av fiskeindustrien for omlastning, og uhell med påfølgende oljeutslipp har funnet sted.
Stay Under the Stars
Stay Under the Stars er det andre studioalbumet av den færøyske musikeren Teitur, utgitt i Skandinavia i mai 2006 og i resten av verden i september samme år. Albumet ble spilt inn hos Kensaltown Studios i London, og produsert av Martin Terefe (også brukt av Ron Sexsmith, KT Tunstall og Jason Mraz). Albumet er utelukkende på engelsk.
Barletta-Andria-Trani (provins)
Provinsen Barletta-Andria-Trani (italiensk provincia di Barletta-Andria-Trani) er en ny provins i Italia. Den ble stiftet i 2004 og trådte i kraft i juni 2009. Hovedstadene er byene Barletta, Andria og Trani.
Provinsens 10 kommuner hadde tilsammen 390 010 innbyggere i 2007.
Aleksandr Klimov
Verdensrekorder
Liste over verdensrekordnoteringer gjort av Aleksandr Klimov.
Rannu kommune
Rannu  er en tidligere landkommune i Tartu fylke i det østlige Estland, og ble i 2017 innlemmet i Elva kommune. Kommunen lå langt sørvest i fylket ved innsjøen Võrtsjärv, den hadde cirka 1 670 innbyggere og et areal på om lag 158 km². Kommunens administrasjonssenter lå i Vallapalu med ca. 300 innbyggere, mens Rannu har 443 innbyggere. og Kureküla 153 innbyggere. Folketallet i kommunen var svakt fallende.
Ashton-in-Makerfield
Ashton-in-Makerfield (tidligere Ashton-in-the-Willows) er en liten by i Stor-Manchester i nordvestlige England. Den tilhørte tidligere Lancashire. Den ligger 6,8 km sør for Wigan, 11,3 km nord-nordvest for Warrington, 24,3 km øst-nordøst for Liverpool, og 26 km vest for byen Manchester. I henhold til folketellingen i 2001 hadde den en befolkning på 28 505 innbyggere, noe som økte lite til 28 762 ved folketellingen i 2011.
Historisk har byen vært en del av Lancashire og var i middelalderen et bydistrikt i sognet Newton-in-Makerfield (som Newton-le-Willows en tid var kjent). Med naboen Haydock var Ashton-in-Makerfield et anneks, men de to ble delt i 1845. Stedet har lenge vært et senter for framstilling låser og hengsler, men også et kullgruvefelt da Lancashire Coalfield ligger rett ved. I St. Oswalds kirke er relikvie ved hånden til Edmund Arrowsmith (1585–1628), en jesuittprest som ble henrettet i 1628, bevart.
Maria Michalk
Maria Ludwiga Michalk (født 6. desember 1949 i Merka, nå Radibor) er en tysk politiker (CDU).
Hun ble 28. september 1990 innvalgt i det første fritt valgte Folkekammeret i DDR. 3. oktober samme år ble hun innvalgt i den tyske Forbundsdagen for CDU i Sachsen. Hun satt i Forbundsdagen frem til 1994, og fra 2002 har hun igjen vært medlem av Forbundsdagen.
Maria Michalk er sorbisk, romersk-katolsk, gift med Wolfgang Michalk og har tre barn, Franziska, Claudius og Dorothea.
Berta Kolokoltseva
Albertina «Berta» Iosifovna Kolokoltseva (russisk: Альбертина «Берта» Иосифовна Колокольцева; født 29. oktober 1937 i Kemerovo) er en tidligere sovjetisk skøyteløper som deltok i de olympiske vinterleker i 1964 i Innsbruck.
Kolokoltseva vant en olympisk bronsemedalje under Vinter-OL i 1964 i Innsbruck. Hun kom på tredjeplass på 1,500 meter skøyter, bak sin landsmann Lidija Skoblikova og finske Kaija Mustonen.
Tine Skolmen
Tine Skolmen (født 1967) er en norsk skuespiller, sanger og programleder.
Biografi
Skolmen har sin musikk- og sangutdannelse fra London, der hun også var med i flere operaoppsetninger. Hun er skolert både i klassisk og jazz.
Skolmen TV-debuterte programleder i debattprogrammet Tine på TVNorge i 1996. Hun var i samme periode med i komiserien Handel og vandel og flere av Falsk/Mathiesens serier. I 1998 ledet hun Skolmenholmen sammen med sin far Jon Skolmen på TVNorges. I 2002 ble hun engasjert som programleder i NRK P2s Rundt et flygel sammen med Kåre Grøttum. Fra 2007 ledet hun NRK P2s Musikkmassasjen sammen med Jan Fredrik Heyerdahl. Hun ble senere ansatt i NRK som musikkjournalist og er programleder for P2-programmet Jazzklubben. Hun ble også en del av musikkredasjonen i Kulturnytt. I tillegg til diverse sangopptredener synger hun fast med en jazzkvartett.
På scenen har hun spilt i musikaler som Sommer i Tyrol, Little Shop of Horrors og Les Misérables.
Hun er datter av skuespiller Jon Skolmen.
TV 2 Nyhetene
TV 2 Nyhetene er et norsk nyhetsprogram som har gått på TV 2 siden 1992. Sendingen har siden starten blitt sendt klokken 18.30 og klokken 21.00. Tidligere hadde de også en kort nyhetssending rundt midnatt, men den falt bort da de startet TV 2 Nyhetskanalen.
21-utgaven av nyhetssendingen ble kåret til beste aktualitetsprogram (nyheter, sport og debatt) under Gullruten 2004.
Kanalens første nyhetssending ble sendt 5. september kl. 21, på samme dag som TV 2 startet opp.
The Answer
The Answer er et hardrock- og bluesrockband fra Nord-Irland og Newcastle, dannet i 2000.
Deres debutalbum Rise har solgt 100 000 på verdensbasis. I 2009 turnerte bandet som oppvarmingsband for AC/DC. 18. februar 2009 spilte de på Telenor Arena før AC/DC.
Legion of Merit
Legion of Merit er en militær medalje fra USA innstiftet 20. juli 1942 av USAs kongress. Den tildeles personer som har vist eksepsjonell fortjenestefull innsats ved utførelsen av fremragende tjeneste og dåd. Medaljen kan utdeles til både amerikanske og utenlandske personer.
Bakgrunn
Legion of Merit ble etablert for at USA skulle kunne hedre innsats under andre verdenskrig på tilsvarende måte som Storbritannia og Frankrike kunne med ordener som Order of the Bath og Æreslegionen. Imidlertid er ikke Legion of Merit organisert som en orden, med institusjoner som ordenskansler eller ordenskanselli, og omtales derfor som en medalje eller utmerkelse i stedet. Legion of Merit bærer likevel en rekke likhetstrekk med ordener, i særdeleshet Æreslegionen, som den er utformet etter modell av.
Etter hvert som andre utmerkelser er innført, har Legion of Merits status avtatt. Den rangerer nå som en fortjenstmedalje på mellomnivå blant USAs militære utmerkelser, etter Defense Superior Service Medal, men foran Distinguished Flying Cross.
Inndeling
Opprinnelig var Legion of Merit inndelt i fire trinn for alle mottagere. Dette ble endret slik at utmerkelsen tildeles i én klasse for borgere av USA, og i fire klasser bare for utlendinger:
Insignier
Insigniene for Legion of Merit består av et rødkantet hvitemaljert kors med fem armer formet som korsendene i et malteserkors og med kuler i spissene. Midtmedaljongen er blå og bærer tretten hvite stjerner, tilsvarende som i USAs riksvåpen. Medaljongen er omgitt av en bord i gull. Borden er besatt med skymønstre. Korset er lagt på en laurbærkrans og har korslagte piler i korsvinklene.
Utmerkelsestegnene er i hovedsak like av utforming, men varierer i størrelse og bæres i ulike typer bånd. Båndet er rødt med smale hvite kantstriper. Utmerkelsene for legionærer og offiserer er like, men offiserer har en liten versjon av utmerkelsen plassert på båndet. Kommandører bærer utmerkelsen i bånd rundt halsen, mens øverstkommandører bærer utmerkelsestegnet på brystet.
Tildeling
Legion of Merit ble innført for å kunne belønne innsats som ikke fant sted i strid eller som ikke nådde opp til høyere utmerkelser. Tildeling til utlendinger skjer etter rang, slik at stats- og regjeringssjefer utnevnes til øverstkommandør. Det er foretatt femten slike tildelinger. I tillegg er øverste grad også tildelt fremtredende utenlandske militære ledere. Til kommandørgraden utnevnes i hovedsak utenlandske forsvarssjefer, sjefer for forsvarsgrenene i andre land, samt forsvarsattachéer. Andre utnevnes til legionærgraden. Legion of Merit er en av de utmerkelser USA hyppigst tildeler utlendinger.
Høyeste grad tildeles av presidenten, mens lavere grader tildeles av USAs forsvarsminister etter å ha rådført seg med utenriksministeren.
Norske innehavere
Flere nordmenn er tildelt Legion of Merit, blant dem kronprins Olav, som ble tildelt utmerkelsen for sin innsats som forsvarssjef 1944–45. Andre mottagere er Herman Fredrik Zeiner-Gundersen, Hjalmar Riiser-Larsen, Bernt Balchen, Skule Storheill, Edvard Christian Danielsen, Per Askim, Wilhelm Mohr, Charles Oluf Herlofson, Fredrik Bull-Hansen, Svein Heglund, Haakon Bruun-Hanssen, Lars Saunes, Peter L. Nissen og Per Sverre Opedal.
Anna Maria Nilsson
Anna Maria Nilsson, født 13. mai 1983 i Östersund, er en svensk tidligere skiskytter. Hun er søsteren til skiskytteren Mattias Nilsson.
Nilsson deltok i junior-VM 2002, 2003 og 2004. Hennes beste plassering ble en 20.-plass i distanseløpet fra junior-VM 2004. Hun konkurrerte i verdenscupen fra sesongen 2006/07, til og hennes beste plassering er en 2.-plass i hjembyen Östersund i 2011 på normaldistansen.
Markasitt
Markasitt er et mineral som har kjemisk formel FeS2, og består altså av jern og svovel. Det tilhører mineralgruppen sulfider.
Markasitt blir dannet hydrotermalt, ved at væske renner gjennom vertsbergarten og løser opp enkelte element som igjen blir avsatt når væsken når et metningspunkt. Elementene som blir avsatt kan være Fe og S, som sammen kan danne mineralet markasitt. Markasitt er konsentrert i avgrensede soner, årer, der væske er blitt transportert gjennom vertsbergarten.
Markasitt danner messing-gule og litt grønne, rombiske krystaller. På grunn av jerninnholdet ruster det veldig lett og danner rustflekker i bergartene det finnes i.
Forekomster
Det er blitt rapportert langt færre funn av markasitt FeS2 enn den polymorfe varianten svovelkis FeS2. Markasitt er blitt funnet i oslofeltet ved Dalen-Kjørholdt gruver i Porsgrunn, som et sekundærmineral etter nedbrytning av magnetkis i Sauda , i Kautokeino og i vågan
Lignende mineraler
Kobberkis (Chalcopyritt) ligner på Markasitt, men har en litt sterkere gulfarge, fordi det også inneholder kobber. Kobberinnholdet gjør kobberkis mykere enn markasitt. Kobberkis har formelen: CuFeS2, d.v.s. mineralet inneholder kobber, jern og svovel.
Magnetkis (Pyrrhotitt) ligner mye på grunn av fargen, men er mer bronsefarget. Magnetkis er et vanlig mineral i Norge og har formelen: FeS.
Arsenkis (Arsenopyritt) har også en annen strekfarge og er grå, litt metallisk. Arsenkis finnes i Norge, på Stord, Sulitjelma og i Trøndelag, og har formelen: FeAsS.
Svovelkis (Pyritt) har en lys gul, metallisk strekfarge, og mangler helt grønn farge. Svovelkis er oppbygd med en kubisk krystallform. Svovelkis som finnes i hele Norge ligner veldig på markasitt, og har samme formel FeS2.
Popmusikk
Popmusikk (også poppmusikk eller bare pop eller popp, avledet fra «populær» ) er en musikksjanger innenfor den moderne populærmusikk. Popmusikk er en samlebetegnelse for en rekke kommersielt orienterte stilarter innen vestlig musikk, som kan hevdes å være tidsaktuell underholdningsmusikk. Begrepet fikk gjennomslag i USA i 1950-årene, og er utviklet primært fra 1950-årenes rock and roll. Selve begrepet «popsang» er første gang dokumentert i 1926 i meningen et stykke musikk som «har populær appell».
Popmusikk er eklektisk og låner jevnlig elementer fra andre sjangre, det være samtidig urban musikk, dansemusikk, rock, latinomusikk, og country, men det er uansett en rekke kjerneelementer som definerer popmusikk. De faktorer som kan identifiseres er generelt korte til medium-lange radiovennlige sanger skrevet i et grunnleggende format (ofte struktur av vers-refreng-vers) foruten også vanlig benyttelse av gjentatte fraser, iørefallende melodier og hooks.
Popmusikk har vanligvis en stil rettet mot bredest mulig publikum og som skal aksepteres av de fleste. Musikken er gjerne korte låter, og musikken er fengende og enkle. Flere hiphop-artister/-grupper og rockeband har laget en mykere og mer publikumsorientert, pop-inspirert, fengende spillestil enn disse sjangrene vanligvis forbindes med. Blant rockeband og rockemusikere som har utviklet en pop-preget musikkstil (poprock), kan The Beatles og The Beach Boys nevnes.
Definisjoner
Begrepet «pop» kan brukes om generell musikk som er tidsaktuell underholdningsmusikk, men på grunn av omfanget av begrepet, har begrepet etter hvert blitt mer brukt om en spesiell musikksjanger. Forstått i den opprinnelige betydningen, som populærmusikk, kan det altså romme all musikk som er laget for å være tidsaktuell underholdningsmusikk.
I henhold til Simon Frith er popmusikk produsert «som forretning og ikke kunst», og er «designet for å appellere til alle» og «kommer ikke fra noe bestemt sted eller markerer noen bestemt smak». Det er «ikke drevet av noen bestemt ambisjon bortsett fra profitt og kommersiell belønning ... og, musikalske begreper, er i all vesentlighet konservativ.» Det er, «gitt fra oven (av plateselskapene, radioprogrammer og konsertarrangører) framfor å bli gjort nedenfra ... Pop er ikke en gjør-det-selv-musikk, men profesjonelt produsert og innpakket.»
Anthony Li Du’an
Anthony Li Du'an (født 13. juni 1927 i landsbyen Qiu i Lintong i Shaanxi i Kina, død 25. mai 2006 i Xi'an) var katolsk biskop av erkebispedømmet Xi'an i provinsen Shaanxi i Folkerepublikken Kina fra 1987 til 2006.
Prest
Han begynte på et katolsk juniorseminar i 1938, og ble presteviet i 1951. De første fire årene var han sogneprest ved St. Frans-katedralen i Xi'an. I perioden fra 1954 til 1979 måtte han tåle flere langvarige interneringer i arbeidsleir (1954-57, 1958-60 og 1966-79).
Biskop
Erkebiskop Li ble bispeviet den 4. april 1987. Han spilte en viktig rolle i den katolske kirkes gjenfødelse etter den harde forfølgelsen den hadde gjennomlevd, ikke minst under kulturrevolusjonen 1966-76. Han var også en sterk talsmann for forsoning mellom Vatikanet og Kinas offisielt registrerte katolske kirke.
Han ble kjent for sin lojalitet til Vatikanet. Han nektet for eksempel å medvirke ved den regimebestemte bispevielsen av fem myndighetsutnevnte biskoper i januar 2000 i Beijing. Han nektet også å væe med på den politiske kampanjen mot kanoniseringen av 120 kinesiske martyrer senere samme år.
På grunn av sitt faste forsvar av Kirkens interesser og uavhengighet overfor ytre press, men uten samtidig å provosere regjeringen, nøt han stor respekt og støtte både i undergrunnskirken og den offisielle kirke.
Under kulturrevolusjonen var all katolsk virksomhet umulig. Den katolske katedralen i Xi'an var blitt omgjort til fabrikk. Men under biskop Lis lederskap vokste bispedømmet til 60 menigheter med 20 000 medlemmer, og det ble også finansielt sikret. I 1997 åpnet han en avdeling for videre formasjon av nonner ved Xi'ans regionalseminar. I 2002 klarte han å åpne en katolsk sosialtjeneste i Xi'an – det var første gang etter Maos forfølgelsesperiode at noe slikt var blitt tillatt kirken.
Erkebiskop Li var en av fem kinesiske biskoper fra Fastlands-Kina som ble invitert av pave Benedikt XVI til en stør bispesynode høsten 2005. De kinesiske myndigheter hindret dem alle i å reise.
Han døde av leverkreft; diagnosen ble stilt to år før hans død.
Trygve Edin
Trygve Johan Edin (født 11. juli 1911, død 9. april 1948) var en norsk skiløper fra Jakobsbakken i Sulitjelma. Han representerte IL Malm. Han ble nummer 6 i spesielt hopp i VM i Sollefteå i 1934, og var også en habil kombinertløper.
Trygve Edin var grenselos under 2. verdenskrig, og hjalp flyktninger fra Sulitjelma over til Sverige. Like før jul i 1944 foretok de tyske okkupantene en razzia i Sulitjelma, og Edin greide såvidt å slippe unna. Da han kom hjem fra Sverige i 1945, var han syk med tuberkulose, og han døde i 1948.
Agenturhandel
Agenturhandel er handel for egen regning og risiko som næringsforetak driver med varer fra en eller flere leverandører. Ordet agentur signaliserer at handelen skjer for å fremme omsetning av leverandørenes produkter. Kundene handler da med agenturhandlerens foretak som juridisk sett er kundenes leverandør. Hvilke retts- eller avtalebetingelser som gjelder mellom agenturhandleren og hans leverandører har ikke primær interesse for kundene bortsett fra tilfeller der disse kan ha interesse av å gjøre en bestilling direkte på grunn av pris eller andre hensyn.
Agenturprodukter
De produktene en agenturhandler tilbyr presenteres vanligvis som produkter i hans eget leveringstilbud. Det er de også juridisk sett. Salget kan skje fra butikk eller lager og også i kombinasjon med reklameaktiviteter eller annet salgsarbeid. Kundens rett til å gå utenom og gjøre bestilling hos hans leverandører kan være avtaleregulert mellom agenturhandleren og hans leverandører. Vanligvis vil verken agenturhandleren eller hans leverandører være interessert i å tilby direktekjøp fordi det er mer kostnadskrevende for dem.
Agenturforretninger
Ordet agenturforretning er sammensatt av ordene agent og forretning. En agent har en funksjon som er eller ligner på detaljhandel, men agenturbetegnelsen angir at det er snakk om produkter som ikke selges fritt utenom avtale med den som arbeider som agent. Grunnen er at han har påtatt seg å virke for omsetning av agenturproduktene og har den løpende kostnaden som det medfører.
Distriktsforhandlere
Ordet distriktsforhandler dekker det som kalles detaljist eller som er brukerrettet engroshandel. Distriktsforhandlere arbeider med mange typer produkter og er ikke alltid avhengig av presise avtaleforhold med sine leverandører. De står ofte mer fritt med hensyn til valg av leverandør på grunn av markedssituasjonen. Ordet distriktsforhandler brukes også som et generelt navn på både agenturhandel, detaljhandel og brukerrettet engroshandel.
Agenturloven
Agenturloven gjelder spesielle arbeidsformer der salgsagenter eller handelsreisende gjør avtaler for en forretningsforbindelse eller arbeidsgiver.
Banach-rom
Et Banach-rom er i matematikk et komplett normert vektorrom. Banach-rom er blant de viktigste studieobjektene i funksjonalanalyse. At rommet er komplett vil si at alle Cauchy-følger konvergerer mot en grense som er inneholdt i rommet.
Eksempler og egenskaper
De endeligdimensjonale vektorrommene og er alle Banach-rom. Mer generelt er alle Hilbert-rom også Banach-rom under normen indusert av det aktuelle indreproduktet. Et eksempel på et Banach-rom som ikke er et Hilbert-rom er
Et normert rom er et Banach-rom hvis og bare hvis alle absolutt konvergente rekker konvergerer. Man kan også vite at et Banach-rom er et Hilbert-rom hvis og bare hvis det tilfredsstiller parallellogramloven, som vil si at
Ian McEwan
Ian McEwan (født 21. juni 1948 i Aldershot i England) er en britisk forfatter av romaner og filmmanuskripter som i 2008 ble oppført av The Times som en av «de femti største britiske forfattere siden 1945». McEwan har blitt oversatt til norsk.
McEwan begynte sin forfatterkarriere med å skrive gotiske fortellinger. Han debuterte som forfatter med novellesamlingen First Love, Last Rites (1975). Hans to påfølgende romaner, The Cement Garden (1978) og The Comfort of Strangers (1981) skaffet ham tilnavnet «Ian Macabre». Disse ble fulgt av ytterligere tre romaner med en viss suksess på 1980- og tidlig på 1990-tallet. I 1997 utga han Enduring Love som siden ble filmatisert. Han vant den prestisjefylte Bookerprisen med Amsterdam (1998). I 2001 utga han Atonement som ble gjort til en Oscarvinnende film, Om forlatelse. Denne ble fulgt av Saturday (2005), On Chesil Beach (2007), Solar (2010), og Sweet Tooth (2012). I 2011 ble han belønnet med Jerusalem-prisen, en litterær pris som blir gitt til de som har bidratt til det litterære temaet menneskelig frihet i samfunnet.
Liv og virke
McEwan ble født i Aldershot i Hampshire i 1948 som sønn av David McEwan og Rose Lilian Violet (født Moore). Faren var major i Hæren, og Ian tilbrakte mye av barndommen i Øst-Asia (blant annet i Singapore), og deretter i Tyskland og Nord-Afrika (herunder i Libya), hvor hans far var stasjonert. Familien vendte tilbake til England da Ian var tolv år gammel. Han var elev ved Woolverstone Hall School og begynte deretter å studere ved Universitetet i Sussex. Han gikk ut derfra i 1970 med en grad i engelsk litteratur. Deretter studerte han ved Universitetet i East Anglia, hvor han ble en av de første studentene som tok Malcolm Bradburys og Angus Wilsons banebrytende kreative skrivekurs.
Hans første utgitte verk var en samling med noveller, First Love, Last Rites (1975). Den vant Somerset Maugham-prisen i 1976. Han fikk en viss oppmerksomhet i 1979 da BBC brøt av produksjonen av hans skuespill Solid Geometry på grunn av antatte uanstendigheter. Hans andre novellesamling,  In Between the Sheets, ble utgitt i 1978. The Cement Garden (1978) og The Comfort of Strangers (1981) var hans to første romaner, begge ble filmatisert. Romanenes vesen ga ham tilnavnet «Ian Macabre». Disse ble fulgt av The Child in Time (1987), vinner av Whitbreads romanpris for 1987; The Innocent (1990); og Black Dogs (1992). McEwan har også skrevet to bøker for barn og ungdom, Rose Blanche (1985) og The Daydreamer (1994).
Hans roman fra 1997, Enduring Love, om forholdet mellom en vitenskapsforfatter og en forfølger, var populær hos kritikerne og ble filmatisert i 2004. I 1998 vant han Bookerprisen for Amsterdam. Hans neste roman, Atonement (2001), mottok betydelig positiv omtale; magasinet Time mente det var den beste romanen i 2002, og den ble kortlistet for Bookerprisen. I 2007 ble den kritikerroste filmen Atonement (norsk Om forlatelse) sluppet på de fremste kinoene verden over, regissert av Joe Wright, og med Keira Knightley og James McAvoy i de fremste rollene. Hans neste arbeid, Saturday (2005), fulgte en særlig begivenhetsrik dag i livet til en suksessfull neurokirurg. Romanen vant James Tait Blacks minnepris for 2005. Romanen On Chesil Beach (2007) ble kortlistet for Bookerprisen i 2007. McEwan har også skrevet en rekke filmmanuskripter, et skuespill, bøker for barn, et oratorium, og en libretto med tittelen For You til musikk av Michael Berkeley.
Solar ble utgitt i mars 2010, men på Hayfestivalen i juni 2008 ga McEwan en overraskende høytlesning mens denne romanen fortsatt var på skrivebordsstadiet. Romanen handlet om en vitenskapsmann som håpet å bidra til å redde planeten fra trusselen med global oppvarming. Inspirasjonen kom fra Cape Farewell-ekspedisjonen som McEwan deltok på i 2005, hvor «kunstnere og vitenskapsmenn… tilbrakte flere uker om bord et skip i nærheten av Nordpolen for å diskutere miljøproblemer». McEwan fortalte at «(r)omanens hovedperson Michael Beard har fått en Nobelpris for sitt banebrytende arbeid innen fysikk, og oppdaget at å vinne den ettertraktete prisen forstyrret hans arbeid». Han uttalte at boken ikke var en komedie: «Jeg hater komiske romaner; det er som å bli kjempet ned på gulvet og bli kilt, bli tvunget til å le», men at den hadde lengre, humoristiske partier. McEwans tolvte roman, Sweet Tooth, er en meta-roman med handlingen lagt til 1970-tallet. Den ble publisert første gang i august 2012. I et intervju han ga til avisen The Scotsman da boken kom ut, avslørte McEwan at romanen var et forsøk på «… en kamuflert selvbiografi». Han fortalte i et annet intervju at filmrettighetene til Sweet Tooth var blitt kjøpt av Working Title Films, det samme selskapet som hadde filmatisert Atonement.
Privat
I 2002 oppdaget McEwan at han hadde en bror som var blitt adoptert bort i løpet av den andre verdenskrig. Historien ble offentlig kjent i 2007. Hans bror, en murer ved navn David Sharp, var født seks år tidligere enn McEwan da hans mor var gift med en annen mann. Sharp har derimot samme foreldre som McEwan, men ble født av en affære mellom foreldrene som skjedde før de ble gift. Etter at hennes første ektemann døde i krigshandlingene, giftet McEwans mor seg med sin elsker, og Ian ble født noen år senere. Brødrene er jevnlig kontakt, og McEwan har skrevet et forord til sin bror Sharps selvbiografi.
McEwan var i lang tid en venn av forfatteren og polemikeren Christopher Hitchens.
Sanktpetersfisk
Beskrivelse
Sanktpetersfisk blir opptil 90 cm lang og 8 kg tung. Kroppen er meget høy og sammentrykt fra sidene. Den er ofte mørkbrun eller grønnlig på farge og har en karakteristisk mørk flekk på hver side av kroppen.
Utbredelse og habitat
Sanktpetersfisk finnes vanligvis langs kysten på dybder mellom 5–360 meter. Den lever alene, men opptrer i stimer under gytingen. I nyere tid har arten blitt stadig mer vanlig å se i norske farvann nord til Trøndelag.
Slekten Zeus har én annen art, nemlig Zeus capensis.
Joseph Zhang Xianwang
Joseph Zhang Xianwang (født 12. januar 1965 i Pingyang Folkerepublikken Kina) er katolsk biskop av erkebispedømmet Jinan i provinsen Shandong i Folkerepublikken Kina.
Bakgrunn
Zhang Xianwang ble presteviet i 1990. Han fikk deler av sin høyere teologiske utdannelse ved Universitetet i Leuven i Belgia fra 1996 til 1998. Senere besøkte han også Troskongregasjonen i Vatikanet. Han underviste ved juniorseminaret nær katedralen i Jinan, og var katedralens rektor både før og etter sine utenlandsstudier. Han ble også bispedømmets sekretær.
Biskop
Han ble bispeviet med pavelig mandat den 29. april 2004 i katedralen i Jinan av erkebiskop James Zhao Ziping, og var koadjutorbiskop av Jinan da erkebiskop Zhang Ziping døde 96 år gammel den 18. mai 2008.
Erkebispedømmet hadde i 2008 rundt 60,000 katolikker med 20 prester og 15 nonner – alle yngre –, og foruten biskopen dessuten en hjelpebiskop, Samuel Guo Chuanzhen. Ytterligere ti prester tjenestegjorde i andre bispedømmer eller studerte utenlands.
Episkopalgenealogi
Hans episkopalgenealogi er:
MF «Kveøy»
MF «Kveøy», nå MS «Optiship Worker Lady», var en bilferge bygd i 1982 i Skjervøy for rederiet TFDS. Ferga ble satt inn i sambandet over Bygdesundet mellom Borkenes på Hinnøya og Hokland på Kveøya hvor hun opererte frem til Kveøyforbindelsen ble åpnet 25. september 2010.
Ferga er delvis overbygget med hydraulisk baugport. I hekken var bildekket beskyttet med en kjetting som erstatning for en manglende hekkport eller klaff. Passasjersalong og kafeteria befant seg under bildekket.
Skipet ble solgt til Optiship på Rubbestadneset i mai 2011 og ombygd til servicefartøy for havbruksnæringen og offshorerelatert industri ved Wärtsilä i Bømlo og Daco mekaniske verksted i Kaupanger. Hun har fått påmontert baugpropeller og en 72 tonn-meter dekkskran. Lastekapasiteten er på 70 tonn med et dekksareal på 175 kvadratmeter. Salongen er omgjort til konferanserom.
Den 23. november 2011 ble «Kveøy» omdøpt og fikk sitt nåværende navn, MS «Optiship Worker Lady».